R155 miljoen van Nkandla-argitek geëisNkandla Volgens die SABC het Makhanya en die departement 20 dae om om die eis teen te staan en te verdedig. Die SOE sal na verwagting volgende week sy verslag oor die Nkandla-verbeterings aan Zuma oorhandig. Volgens die SABC het die departement van openbare werke aangebied om Makhanya as die “hoofagent” van die Nkandla-projek aan te stel maar dat die aanstelling onregmatig was aangesien daar nie ‘n tenderproses was nie. Makhanya het glo ook verdere opgraderings en aanbouings goedgekeur wat nie deur die Suid-Afrikaanse Polisiediens en die weermag voorgestel is nie. Volgens hofdokumente het die departement van openbare werke teen Desember 2013 nagenoeg R216 miljoen in die verband uitbetaal. Daar word verder aangevoer dat Makhanya die projek sonder die nodige magtiging uitgebrei het nadat hy goedkeuring gegee het vir die oprigting van strukture wat nie met veiligheid verband hou nie. Die Sunday Tribune het die naweek berig dat Makhanya die kontrak gekry het om Zoeloe-koning Goodwill Zwelithini se agtste paleis te ontwerp. Dit is nog nie duidelik hoeveel Makhanya hiervoor betaal gaan word nie. Thuli Madonsela, openbare beskermer, het in Maart vanjaar ‘n verslag vrygestel waarin bevind is dat Zuma en sy familie onbehoorlik gebaat het by die opgraderings aan Nkandla. In die verslag het Madonsela aangevoer dat Makhanya R16,5 miljoen betaal is vir die Nkandla-projek.